**Pranešimas žiniasklaidai**

2025 liepos 1 d.

**Pasikeitimai „Bitės“ rinkodaros komandoje – darbą pradeda 3 nauji vadovai**

**Taip lengviau: greitasis skaitymas**

|  |
| --- |
| * **Liepos 1 d. keičiasi „Bitės“ rinkodaros komandos struktūra ir darbą pradeda net 3 nauji vadovai**
* **Privačių klientų segmento vadovu tampa Eligijus Rakickas, verslo klientų vadovu – Darius Daukša**
* **„Bitės“ klientų patirties komandos vadovė V. Matulaitytė-Lisauskienė taip pat prisijungia prie rinkodaros komandos**
* **Verslo segmento vadovas Aurimas Jozeliūnas keliasi į „Bitę“ valdančią bendrovę „Bitė Group“, kur taps Įrenginių pirkimų centro vadovu**
 |

**Šiandien „Bitė Lietuva“ rinkodaros komandoje darbą pradeda 3 nauji vadovai. Privačių klientų segmento vadovu tampa Eligijus Rakickas, verslo klientų vadovu – Darius Daukša. Prie rinkodaros komandos jungiasi ir „Bitės“ klientų patirties komandos vadovė Viktė Matulaitytė-Lisauskienė. Iki šiol verslo segmento vadovo pareigas ėjęs Aurimas Jozeliūnas keliasi į „Bitę“ valdančią „Bitė Group“, kur taps Įrenginių pirkimų centro vadovu, rašoma pranešime žiniasklaidai.**

„Iš esmės atnaujiname rinkodaros komandos struktūrą. Naujoji struktūra leis būti arčiau kliento, nes už privačius bei verslo klientus atsakingų vadovų komandos valdys visas paslaugas ir produktus vienose rankose. Nuo šiol išplėsta ir sustiprinta komanda valdys visus produktus privatiems klientams, antra – visus produktus verslui. Taip pat rinkodaros komandą papildo patyrę klientų patirties profesionalai, tad kokybe besirūpinantys specialistai bus ten, kur paslaugos bei produktai ir gimsta“, – paaiškina Paulius Černiauskas, „Bitė Lietuva“ rinkodaros direktorius.

Daugiau kaip 8 metus „Bitėje“ dirbantis Eligijus Rakickas, pastaruosius trejus metus ėjęs produkto vadovo pareigas, tampa privačių klientų segmento vadovu. Jis bus atsakingas už balso, interneto, televizijos ir daiktų interneto (angl. IoT) paslaugų vystymą bei pardavimus privatiems klientams.

Verslo klientų vadovu tampa Darius Daukša, „Bitėje“ dirbantis jau septintus metus. Iki šiol produktų komercijos vystymo komandos vadovo pareigas ėjęs D. Daukša bus atsakingas už visą produktų krepšelį verslui – balso, interneto, daiktų interneto ir IT paslaugas verslui.

Vidinę karjerą skaitmeninių paslaugų bendrovėje daro ir šeštus metus „Bitėje“ dirbantis Aurimas Jozeliūnas bei ilgametė darbuotoja Viktė Matulaitytė-Lisauskienė.

Daugiau kaip 13 metų „Bitėje“ dirbanti klientų patirties komandos vadovė V. Matulaitytė-Lisauskienė jungiasi prie bendrovės Marketingo komandos.

Iki šiol už balso paslaugų segmentą verslui atsakingas A. Jozeliūnas tampa lyderiaujančios telekomunikacijų ir žiniasklaidos grupės Baltijos šalyse, „Bitė Group“, Įrenginių pirkimų centro vadovu.

**Daugiau informacijos:**

Jaunius Špakauskas

„Bitė Lietuva“ korporatyvinės komunikacijos vadovas

+370 682 66188, Jaunius.Spakauskas@bite.lt

 